b'\n_START_ARTICLE_\nHeino Kivihall\n_START_PARAGRAPH_\nHeino Kivihall (s\xc3\xbcndinud 11. juunil 1941. aastal Tallinnas) on eesti kalligraaf.\n_START_SECTION_\nHaridus\n_START_PARAGRAPH_\nKunstihariduse omandas Heino Kivihall Tartu kunstikoolis teatridekoratsiooni erialal aastail 1959\xe2\x80\x931961, kalligraafia-alase ettevalmistuse sai ta Villu Tootsi kirjakunstikoolis 1969\xe2\x80\x931972. aastal.\n_START_SECTION_\nTegevus kunstnikuna\n_START_PARAGRAPH_\nP\xc3\xa4rast kirjakunstikooli l\xc3\xb5petamist t\xc3\xb6\xc3\xb6tas Heino Kivihall 15 aastat Tallinna linnakalligraafina. Kivihall \xc3\xb5petab kirjakunsti ka ise: 1981. aastast t\xc3\xa4naseni Tallinna rahva\xc3\xbclikooli juures oma stuudios, varem on ta olnud kirjakunsti \xc3\xb5petaja ka Eesti Kunstiakadeemias, Tallinna kunstikolled\xc5\xbeis ja Kankaanp\xc3\xa4\xc3\xa4 kunstikoolis Soomes._NEWLINE_Heino Kivihall on kunstnike liidu ja kujundusgraafikute liidu liige._NEWLINE_Kunstnik on andnud v\xc3\xa4lja laisulekirjade n\xc3\xa4idiste komplektid "Kirjavara I" ja "Kirjavara II" ning kunstimapi "15 kirjaeksliibrist siiditr\xc3\xbckitehnikas". Alates 1970. aastate keskpaigast on ta kujundanud kalligraafiliselt raamatute kaasi. 2016. aastal andis juubelin\xc3\xa4ituseks "Scriptum" v\xc3\xa4lja \xc3\xbclevaatetr\xc3\xbckise "Kalligraafia".'